Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: A fizetett szabadsághoz való jog – ahogyan azt az Alkotmánybíróság már a 74/2006. (XII. 15.) AB határozatában is
Paragraph Index: 660

A fizetett szabadsághoz való jog – ahogyan azt az Alkotmánybíróság már a 74/2006. (XII. 15.) AB határozatában is kifejtette és az elõzõekben ismertette – alanya nem más, mint a munkajogviszony keretében (munkaviszonyban, illetve munkavégzésre irányuló egyéb jogviszonyban álló) munkát végzõ személy, aki nem maga dönt munkaideje felhasználásáról (lásd: Kjt. 55. §). További fontos tartalmi elem a szabadság „rendszeressége”: a munkát végzõk meghatározott idõszakonként visszatérõen válnak a fizetett szabadságra jogosulttá [bár a jogalkotó jellemzõen egy éves munkavégzésre vonatkozóan határozza meg a szabadság mértékét, ugyanakkor ennél rövidebb idõtartalmú munkavégzés esetén a munkavállaló arányos mértékû fizetett szabadság kiadására válik jogosulttá (Mt. 133. §)]. Szintén fontos elem a szabadidõ díjazottsága, azaz a fenti jogalanyi kör a jogviszonyban töltött idõ alatt munkavégzési kötelezettség hiányában is jogosulttá válik a pénzben meghatározott javadalmazásra; melynek másik oldala, hogy a munkavállaló a szabadság idõtartamára a munkavégzési kötelezettség alól tartósan mentesül.

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes